**ความก้าวหน้ามติสมัชชาสุขภาพครั้งที่ 10**

**วาระการส่งเสริมให้คนไทยทุกช่วงวัยมีกิจกรรมทางกายเพิ่มขึ้น**

    คณะกรรมการสุขภาพแห่งชาติ (คสช.) สนับสนุนแผนส่งเสริมกิจกรรมทางกายในคนไทยทุกช่วงวัย เน้นหน่วยงานต่างๆ ทั้งภาครัฐและเอกชน ร่วมบูรณาการเรื่องนี้เข้าสู่ชีวิตประจำวัน หวังลดการเจ็บป่วยจากโรคไม่ติดต่อเรื้อรัง (NCDs)

    ปี 2563 ที่ทำเนียบรัฐบาล **ดร.สาธิต ปิตุเตชะ** รัฐมนตรีช่วยว่าการกระทรวงสาธารณสุข ทำหน้าที่เป็นประธานการประชุมคณะกรรมการสุขภาพแห่งชาติ เปิดเผยว่า ในการประชุมคณะกรรมการสุขภาพแห่งชาติ (คสช.) ครั้งที่ 1/2563 ที่ประชุมได้รับทราบความก้าวหน้าการขับเคลื่อนมติสมัชชาสุขภาพแห่งชาติ เมื่อปี 2560 เรื่องส่งเสริมให้คนไทยทุกช่วงวัยมีกิจกรรมทางกายเพิ่มมากขึ้น นอกจากนี้ที่ประชุมยังเห็นชอบ 4 มติสำคัญที่ได้จากการประชุมสมัชชาสุขภาพแห่งชาติครั้งที่ 12 เมื่อเดือนธันวาคม 2562 ที่ผ่านมาด้วย

**ดร.สาธิต** กล่าวว่า มติสมัชชาสุขภาพแห่งชาติ ปี 2560 เรื่องการส่งเสริมกิจกรรมทางกาย ที่เกิดจากฉันทมติของผู้แทนภาคส่วนต่างๆ ทั่วประเทศ เป็นรากฐานสำคัญที่นำไปสู่การมีแผนระดับชาติ คือ แผนการส่งเสริมกิจกรรมทางกาย พ.ศ.2561 - 2573 ซึ่งมีเป้าหมายในการทำให้คนไทยสุขภาพแข็งแรง ลดค่าใช้จ่ายการรักษาพยาบาลโรคไม่ติดต่อเรื้อรัง (NCDs) โดยคำว่า ‘กิจกรรมทางกาย’ ไม่ใช่เพียงการออก กำลังกาย แต่ครอบคลุมการใช้แรงของร่างกายทุกอย่าง ไม่ว่าการเดินทาง การทำงาน การทำกิจกรรม สันทนาการ และในปี 2563 นี้กระทรวงสาธารณสุขได้ผลักดันเรื่องนี้เต็มที่ผ่าน ‘โครงการก้าวท้าใจ’ ที่จะเน้นรณรงค์กับผู้ที่ไม่ค่อยออกกำลังกาย จนถึงปัจจุบัน ปี 2566 โครงการก้าวท้าใจ เข้าสู่ Season 5

**รายงานความก้าวหน้า**

**สมัชชาสุขภาพแห่งชาติ 10 มติ 1 การส่งเสริมให้คนไทยทุกช่วงวัยมีกิจกรรมทางกายเพิ่มขึ้น**

|  |  |  |
| --- | --- | --- |
| **ข้อ** | **ประเด็นมติ** | **ความก้าวหน้า /โครงการ/ กิจกรรม** |
| การส่งเสริมให้คนไทยทุกช่วงวัยมีกิจกรรมทางกายเพิ่มขึ้น ได้รับฉันทมติจากสมัชชาสุขภาพแห่งชาติ ครั้งที่ 10 เมื่อวันที่ 22 ธันวาคม พ.ศ. 2560 ซึ่งมีความก้าวหน้าการดำเนินงาน ดังนี้ | | |
|  | ความก้าวหน้าการดำเนินงาน | * คณะกรรมการสุขภาพแห่งชาติ (คสช.) ได้มีมติรับทราบการจัดสมัชชาสุขภาพแห่งชาติครั้งที่ 10 พ.ศ.2560 เมื่อวันที่ 19 มกราคม พ.ศ. 2561 |
| * เมื่อวันที่ 8 มีนาคม พ.ศ. 2561 สำนักงานคณะกรรมการแห่งชาติ (สช.) ได้จัดประชุมหารือเพื่อขับเคลื่อนมติสมัชชาสุขภาพแห่งชาติเรื่อง “การส่งเสริมให้คนไทยทุกช่วงวัยมีกิจกรรมทางกายเพิ่มขึ้น” |
| * คณะกรรมการสุขภาพแห่งชาติ (คสช.) ได้มีมติเห็นชอบมติสมัชชาสุขภาพแห่งชาติ ครั้งที่ 10 พ.ศ.2560 เมื่อวันที่ 29 เดือนมีนาคม พ.ศ. 2561 และเสนอต่อคณะรัฐมนตรี เพื่อทราบ และมอบหมายให้ฝ่ายเลขาฯ แจ้งมติสมัชชาสุขภาพแห่งชาติ ครั้งที่ 10 พ.ศ.2560 ให้หน่วยงาน และองค์กรที่เกี่ยวข้องได้รับทราบ เพื่อพิจารณาดำเนินการในส่วนที่เกี่ยวข้อง ในมติที่เกี่ยวข้องตามที่เห็นสมควรต่อไป |
| * คณะรัฐมนตรีได้มีมติ เมื่อวันที่ 17 กรกฎาคม พ.ศ. 2561 รับทราบมติสมัชชาสุขภาพแห่งชาติ ครั้งที่ 10 พ.ศ.2560 และมอบหมายหน่วยงานที่เกี่ยวข้องรับไปพิจารณาดำเนินการตามอำนาจหน้าที่โดยให้อยู่ใน กรอบของกฎหมาย และมติคณะรัฐมนตรีที่เกี่ยวข้องต่อไป |
| * กระทรวงสาธารณสุข ได้เสนอแผนการส่งเสริมกิจกรรมทางกาย พ.ศ.2561-2573 เข้าคณะรัฐมนตรีโดยคณะรัฐมนตรีได้มีมติเห็นชอบ เมื่อวันที่ 16 สิงหาคม พ.ศ. 2561และได้มีการแต่งตั้ง กลไกคณะกรรมการบริหารการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573 โดยแผนดังกล่าวประกอบด้วย 3 ยุทธศาสตร์ ได้แก่ 1. การส่งเสริมกิจกรรมทางกายประชาชนทุกกลุ่มวัย 2. การส่งเสริมสภาพแวดล้อมให้เอื้อต่อการมีกิจกรรมทางกายซึ่งครอบคลุมสถานที่ที่ประชาชนแต่ละกลุ่มวัยใช้ชีวิตประจำวัน เช่น สถานที่ทำงาน สถานประกอบการ สถานบริการสุขภาพ ชุมชน รวมถึงระบบการขนส่งที่เอื้อให้เกิดการมีกิจกรรมทางกายที่เพิ่มขึ้น และ 3. การพัฒนาระบบสนับสนุนการส่งเสริมกิจกรรมทางกาย ได้แก่ การสร้างองค์ความรู้ การวิจัย การเฝ้าระวังและติดตามกิจกรรมทางกาย การพัฒนาศักยภาพบุคลากร การสื่อสารรณรงค์สร้างความรอบรู้ด้านกิจกรรมทางกาย และการพัฒนานโยบายส่งเสริมกิจกรรมทางกายให้เกิดผลในทางปฏิบัติของทุกหน่วยงานทั้งส่วนกลางและพื้นที่อย่างมีส่วนร่วม |
| * สำนักคณะกรรมการสุขภาพแห่งชาติ (สช.) ได้จัดการประชุมรายงานความก้าวหน้าการขับเคลื่อนมติสมัชชาสุขภาพแห่งชาติ เมื่อวันที่ 28 กุมภาพันธ์ 2562 ณ ห้องประชุมสานใจ ½ ชั้น 6 อาคารสุขภาพแห่งชาติ ภายในกระทรวงสาธารณสุข จ.นนทบุรี ผลการประชุมได้รับความร่วมมือจากองค์กรสำคัญของประเทศ ในการส่งเสริมให้คนไทยทุกช่วงวัยมีกิจกรรมทางกายเพิ่มขึ้น โดยมีผู้แทนจากหน่วยงานที่เกี่ยวข้องกับมติกิจกรรมทางกาย เข้าร่วมประชุม ซึ่งเป็นแกนกำลังสำคัญในการขับเคลื่อนมติสมัชชาสุขภาพกิจกรรมทางกาย องค์กรที่สำคัญร่วมขับเคลื่อนประเด็นกิจกรรมทางกาย เช่น สำนักงานกองทุนสนับสนุนการสร้างเสริมสุขภาพ (สสส.) สำนักหลักประกันสุขภาพแห่งชาติ (สปสช.) สำนักคณะกรรมการสุขภาพแห่งชาติ (สช.) กองกิจกรรมทางกายเพื่อสุขภาพ กรมอนามัย สมาพันธ์ชมรมวิ่งเพื่อสุขภาพ สมาคมวิชาชีพ/เครือข่ายผังเมืองฯ สถาบันนโยบายสาธารณะ มหาวิทยาลัยสงขลานครินทร์ สถาบันวิจัยระบบสาธารณสุข สถาบันวิจัยประชากรและสังคม ม.มหิดล มูลนิธิสถาบันการเดินและการจักรยานไทย สมาคมสถาปนิกผังเมืองไทย คณะวิทยาศาสตร์การกีฬา จุฬาลงกรณ์มหาวิทยาลัย เป็นต้น |
| **มติข้อ 1. ขอให้สมาชิกเครือข่ายสมัชชาสุขภาพจังหวัด และภาคีเครือข่ายพัฒนานโยบายสาธารณะแบบมีส่วนร่วมบนพื้นฐานทางปัญญา ร่วมกับภาคีเครือข่ายทุกภาคส่วน ดำเนินการดังนี้** | | |
| 1.1 | รณรงค์ ส่งเสริม ประชาสัมพันธ์ จัดกระบวนการแลกเปลี่ยนเรียนรู้เพื่อให้ประชาชนเกิดการรับรู้ เข้าใจ ตระหนักและมีส่วนร่วมในการจัดทำโครงการ กิจกรรมและการจัดพื้นที่เพื่อนำไปสู่การมีกิจกรรมทางกายในชีวิตประจำวันเพิ่มขึ้น | เครือข่ายสมัชชาสุขภาพจังหวัด ร่วมกับภาคีเครือข่าย จัดการประชุม แลกเปลี่ยนเรียนรู้ และจัดนิทรรศการเพื่อสร้างความเข้าใจในระดับพื้นที่ ดังนี้  **1. ภาคอีสาน** งานมหกรรมสานพลังสร้างสุข "โฮมสุขอีสาน" วันที่ 28- 29 พฤศจิกายน 2561  **2. ภาคใต้**  - เครือข่ายสมัชชาสุขภาพจังหวัด และสถาบันนโยบายสาธารณะ มหาวิทยาลัยสงขลานครินทร์ จัดงานสร้างสุขภาคใต้ วันที่ 5-7 สิงหาคม 2562  - สมัชชาในพื้นที่ภาคใต้ มีกิจกรรมและโครงการส่งเสริมกิจกรรมทางกาย จำนวน 3 จังหวัด ได้แก่ ภูเก็ต พัทลุง ยะลา  **3.** **ภาคเหนือ**  **-** มหกรรมสุขภาพภาคเหนือ “กิจกรรมวิ่ง เพื่อส่งเสริมการมีกิจกรรมทางกาย” วันที่ 22-23 พฤศจิกายน 2562  - สมัชชาสุขภาพจังหวัดเชียงราย ร่วมกับ ท้องถิ่น โรงพยาบาลศูนย์เชียงราย พัฒนาโรงเรียนผู้สูงอายุจำนวน 120 แห่ง โดยมีกิจกรรมแลกเปลี่ยนภูมิปัญญาเรื่องการยืดเส้นยืดสายในโรงเรียนผู้สูงอายุ |
| 1.2 | ใช้กระบวนการสมัชชาสุขภาพในพื้นที่ เพื่อให้เกิดนโยบายสาธารณะ ยุทธศาสตร์ แผนและโครงการขององค์กรทุกระดับ ในการส่งเสริมให้คนไทยทุกช่วงวัยมีกิจกรรมทางกายเพิ่มขึ้น | 1. การพัฒนาศักยภาพกลไกการสร้างเสริมสุขภาพในระดับพื้นที่ ในเขตสุขภาพที่ 1-12 ให้สามารถเขียนแผนและข้อเสนอโครงการเพื่อส่งเสริมการมีกิจกรรมทางกาย ตลอดจนการติดตามประเมินผลโครงการ ดังนี้  1.1 การพัฒนาศักยภาพเครือข่ายกองทุนหลักประกันสุขภาพระดับท้องถิ่น ภายใต้การสนับสนุนจากพี่เลี้ยง ซึ่งประกอบด้วยนักวิชาการจากสถาบันการศึกษา องค์กรปกครองส่วนท้องถิ่น สปสช.เขต และภาคประชาสังคมในพื้นที่  - ปี 2560-2561: แผน 270 กองทุน, พัฒนาโครงการ 577 โครงการ และติดตามโครงการที่ได้รับทุน 1,068 โครงการ  - ปี 2562-2563: แผน 519 กองทุน, พัฒนาโครงการ 1,206 โครงการ และติดตามโครงการที่ได้รับทุน 824 โครงการ  - ปี 2564-2565: แผน 231 กองทุน, พัฒนาโครงการ 1,234 โครงการ และติดตาม 1,622 โครงการ  1.2 การพัฒนาศักยภาพครือข่ายเพื่อการส่งเสริมกิจกรรมทางกายโรงเรียน ผ่านโครงการเปิดรับทั่วไป สสส.  - ปี 2562-2563: พัฒนาโครงการ 308 โครงการ และติดตามโครงการที่ได้รับทุน 60 โครงการ  1.3 การพัฒนาศักยภาพเครือข่ายคณะปฏิรูปประเทศด้านลานกีฬาสาธารณะฯ (ตรัง ราชบุรี)  - ปี 2564-2565: แผน 152 แผนงาน และพัฒนาโครงการ 115 โครงการ  2. การพัฒนาพื้นที่ต้นแบบการมีกิจกรรมทางกายในสถานที่ทำงาน นำร่องในหน่วยงานการไฟฟ้าส่วนภูมิภาค 2 พื้นที่ |
| 1.3 | เสนอนโยบายการส่งเสริมให้คนไทยทุกช่วงวัยมีกิจกรรมทางกายเพิ่มขึ้น ต่อคณะกรรมการเขตสุขภาพเพื่อประชาชน (กขป.) คณะกรรมการพัฒนาคุณภาพชีวิตระดับอำเภอ (พชอ.) และคณะกรรมการพัฒนาคุณภาพชีวิตระดับเขต (พชข.) เพื่อสนับสนุนให้มีการขับเคลื่อนสู่การปฏิบัติอย่างต่อเนื่อง | 1. กระทรวงสาธารณสุข ร่วมกับสำนักงานกองทุนสนับสนุนการสร้างเสริมสุขภาพ (สสส.) สำนักงานหลักประกันสุขภาพแห่งชาติ (สปสช.) สถาบันนโยบายสาธารณะ มหาวิทยาลัยสงขลานครินทร์ (สนส.ม.อ.) ได้ยกระดับความร่วมมือในระดับนโยบายเพื่อการขับเคลื่อนระบบสุขภาพชุมชน เขตสุขภาพที่ 1 – 12 ไปสู่ระดับอำเภอผ่านคณะกรรมการพัฒนาคุณภาพชีวิตระดับอำเภอ (พชอ.) นำร่อง จำนวน 8 พื้นที่ ได้แก่ 1.พชอ.สูงเม่น จ.แพร่ 2.พชอ.บางใหญ่ จ.นนทบุรี 3.พชอ.คำเขื่อนแก้ว จ.ยโสธร 4.พชอ.กันทลักษ์ จ.ศรีสะเกษ 5. พชอ.เขื่องใน จ.อุบลราชธานี 6.พชอ.จะนะ จ.สงขลา 7.พชอ.ศรีนครินทร์ จ.พัทลุง 8.พชอ.กงหรา จ.พัทลุง  2. คณะกรรมการเขตสุขภาพเพื่อประชาชน (กขป.) เขต 1 เชียงใหม่ ได้ประสานเชิงนโยบายกับท้องถิ่นดำเนินการที่ อบจ.ลำปาง ส่งเสริมพื้นที่เล่นให้กับเด็กในโรงเรียนนำร่อง 51 โรงเรียน โดยให้ระดับพื้นที่มีกิจกรรมทางกายที่ประยุกต์ใช้วัฒนธรรมพื้นที่บ้านรำวงย้อนยุค  3. เครือข่ายองค์กรปกครองส่วนท้องถิ่นและกองทุนหลักประกันสุขภาพระดับท้องถิ่นในจังหวัดสงขลา ร่วมจัดมหกรรมการส่งเสริมกิจกรรมทางกายเพื่อสุขภาพจังหวัดสงขลา วันที่ 2 มิถุนายน 2565 |
| **มติข้อ 2. ขอให้กระทรวงสาธารณสุข โดยกรมอนามัย และสำนักงานกองทุนสนับสนุนการสร้างเสริมสุขภาพ (สสส.) เป็นหน่วยงานหลักร่วมกับกรมอื่น ๆ ที่เกี่ยวข้องของกระทรวงสาธารณสุขกระทรวงศึกษาธิการ สำนักงานสถิติแห่งชาติ สถาบันวิชาการ กรุงเทพมหานครและหน่วยงานอื่น ๆ ที่เกี่ยวข้อง ตลอดจนองค์กรด้านสื่อดำเนินการ** | | |
| 2.1 | สนับสนุนให้เกิดการสร้างความรู้ ความเข้าใจ ความตระหนัก การจัดการความรู้ สร้างนวัตกรรมและการสื่อสาร เพื่อนำไปสู่การปรับเปลี่ยนพฤติกรรมการมีกิจกรรมทางกายของประชาชนที่สอดคล้องกับบริบทของสังคม | * กระทรวงสาธารณสุข โดยกรมอนามัย สร้างความเข้าใจเรื่องส่งเสริมกิจกรรมทางกายของประชาชนทุกกลุ่มวัย ให้กับประชาชน และภาคีเครือข่ายในพื้นที่ตามแผนการส่งเสริมกิจกรรมทางกาย พ.ศ.2561-2573ได้แก่ ศูนย์อนามัยเขต 13 เขต สำนักงานสาธารณสุขจังหวัด สำนักงานสาธารณสุขอำเภอ สถานบริการสาธารณสุขทั่วประเทศ สถานศึกษา องค์กรปกครองส่วนท้องถิ่น ชุมชน สถานประกอบการ เป็นต้น |
| 2.2 | พัฒนาฐานข้อมูลและจัดการข้อมูลอย่างเป็นระบบ เพื่อการติดตามการดำเนินงานการส่งเสริมกิจกรรมทางกายและการลดพฤติกรรมเนือยนิ่งของคนทุกกลุ่มวัย | **1) มีการพัฒนากรอบติดตามและประเมินผลการส่งเสริมกิจกรรมทางกาย**   * กระทรวงสาธารณสุข โดยกรมอนามัย ได้พัฒนาระบบติดตามและประเมินผลการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573   **2) มีการพัฒนาระบบฐานข้อมูลและจัดการข้อมูล**   * สำนักงานกองทุนสนับสนุนการสร้างเสริมสุขภาพ (สสส.) ร่วมกับสถาบันวิจัยประชากรและสังคม มหาวิทยาลัยมหิดล ได้พัฒนาระบบฐานข้อมูลเว็บไซต์ https://www.tpak.or.th/th สามารถติดตามสถานการณ์กิจกรรมทางกายและข้อมูลวิชาการที่เกี่ยวกับการส่งเสริมกิจกรรมทางกายได้ * สำนักงานกองทุนสนับสนุนการสร้างเสริมสุขภาพ (สสส.) ร่วมกับสถาบันนโยบายสาธารณะ มหาวิทยาลัยสงขลานครินทร์ (สนส.ม.อ.) ได้ พัฒนาระบบฐานข้อมูลเว็บไซต์ https://localfund.happynetwork.org ในการพัฒนาโครงการ และติดตามโครงการที่เกี่ยวข้องกับกิจกรรมทางกายกับประชาชนในพื้นที่ตำบล ระบบนี้จะเอื้อประโยชน์ต่อประชาชนในพื้นที่ตำบล ในการเขียนข้อเสนอโครงการกิจกรรมทางกายเพื่อรับสนับสนุนทุนจากกองทุนตำบลฯ ทั้งนี้ระบบสามารถติดตามและประเมินผลวิเคราะห์การมีกิจกรรมทางกายต่อไปได้ |
| 2.3 | สนับสนุนให้เกิดการพัฒนาความสามารถของคน องค์กร เครือข่าย ชุมชน เพื่อให้มีความรอบรู้ในการดำเนินงาน เพิ่มกิจกรรมทางกายให้เกิดประสิทธิภาพและประสิทธิผล | * **กระทรวงสาธารณสุข โดยกรมอนามัย ได้พัฒนากรอบการศักยภาพการส่งเสริมกิจกรรมทางกาย** ตามแผนการส่งเสริมกิจกรรมทางกาย พ.ศ.2561-2573 |
| **มติข้อ 3. ขอให้กระทรวงมหาดไทยโดยกรมส่งเสริมการปกครองท้องถิ่น องค์กรปกครองส่วนท้องถิ่นองค์กรปกครองส่วนท้องถิ่นรูปแบบพิเศษ กระทรวงคมนาคม กระทรวงการท่องเที่ยวและกีฬา และกระทรวงกลาโหม เป็นหน่วยงานหลัก ร่วมกับ องค์กรวิชาชีพสถาปนิกและผังเมือง และหน่วยงานที่เกี่ยวข้องดำเนินการด้วยกระบวนการมีส่วนร่วมของชุมชนและประชาสังคม ดังต่อไปนี้** | | |
| 3.1 | วางหลักเกณฑ์หรือปรับปรุงระเบียบในการออกแบบและการใช้พื้นที่ เส้นทางการสัญจรทั้งในเมืองและชุมชน และพื้นที่สาธารณะ ที่เอื้อต่อการมีกิจกรรมทางกาย และให้มีมาตรการหรือข้อตกลงในการใช้พื้นที่สาธารณะเพื่อส่งเสริมกิจกรรมทางกายของคนทุกกลุ่มวัย | **1) มีการวางหลักเกณฑ์หรือปรับปรุงระเบียบในการออกแบบและการใช้พื้นที่ เส้นทางการสัญจรทั้งในเมืองและชุมชน และพื้นที่สาธารณะ**   * **องค์กรสถาปนิก** **และสถาบันนโยบายสาธารณะ มหาวิทยาลัยสงขลานครินทร์ (สนส.ม.อ.)** ได้พัฒนาคู่มือแนะนำแนวทางการพัฒนาพื้นที่สาธารณะขนาดเล็กในท้องถิ่น (A Booklet for The Small Public Space Design) เกิดความร่วมมือในการนำคู่มือและแนวปฏิบัติไปใช้นำร่องกับหน่วยงานสันนิบาตรแห่งประเทศไทย ดังนี้ 1) การจัดประชุมเชิงปฏิบัติการเพื่อทำความเข้าใจกับผู้ปฏิบัติงานของเทศบาล 2) การกำหนดพื้นที่เทศบาลนำร่อง 3) การกำหนดประเด็นที่เป็นปัญหาของเทศบาล 4) การสำรวจข้อมูล 5) การออกแบบพื้นที่และกิจกรรมโดยการมีส่วนร่วม 6) การพัฒนาโครงการ โดยใช้งบประมาณท้องถิ่น กองทุน หรือสมทบทุน 7) การวางระบบติดตามประเมินผล   **2) มีการขับเคลื่อนให้มีมาตรการหรือข้อตกลงในการใช้พื้นที่สาธารณะเพื่อส่งเสริมกิจกรรมทางกายของคนทุกกลุ่มวัย**   * **องค์กรสถาปนิก** **ผลักดันการแก้กฎหมายเพื่อส่งเสริมกิจกรรมทางกาย** เช่น แก้กฎหมายทางเดินเท้ามหาวิทยาลัยต่างๆ วิทยานิพนธ์นักศึกษามีหลายเรื่องเป็นตัวอย่าง หลักวิชาการ ตัวอย่างที่ชุมชนพุมเรียง จังหวัดสุราษฎร์ธานี ได้สร้างความปลอดภัยในที่สาธารณะ ทำคู่มือสัญลักษณ์ไฟ ฟุตบาทคนตาบอดเดินได้ มีอาสาสมัครสถาปนิก ตัวอย่างหนองหญ้าปล้อง ออกแบบสนามเด็กเล่นให้ทุนเด็กเล็กๆ ตามชายแดน สนับสนุนปลูกผัก โครงการแม่ไก่ออกไข่ * **ปลัดกระทรวงคมนาคม** ขับเคลื่อนเรื่องเส้นทางจราจรเส้นทางจักรยาน สร้างคู่มือมาตรฐาน ทำเส้นทางกรมทางหลวงชนบท * **กรมส่งเสริมการปกครองท้องถิ่น มีการขับเคลื่อน ดังนี้**   **- วัยเด็ก** ส่งเสริมให้ศูนย์พัฒนาเด็กเล็กท้องถิ่น ขับเคลื่อนการส่งเสริมกิจกรรมทางกายเน้นการเรียนรู้ ทักษะในเด็กเล็ก  **- วัยทำงาน** จัดสรรงบประมาณให้ไปส่งเสริมการออกกำลังกายโดยมีครูผู้นำ  **- วัยผู้สูงอายุ** มีการส่งเสริมให้ออกกำลังกายผ่านโรงเรียนผู้สูงอายุ, เรื่องการเบิกงบประมาณ มีการตั้งให้เบิกงบประมาณจากงบประมาณของสำนักงบประมาณสุขภาพแห่งชาติ, ส่งเสริมกีฬามีการออกระเบียบให้รองรับ, อุดหนุนงบประมาณให้หน่วยงานหรือกิจกรรมต่างๆ ได้ นอกจากนั้นได้ส่งเสริมกีฬาสามารถจัดแข่งขันกีฬาในพื้นที่   * **สำนักระบบราง กระทรวงคมนาคม จัดทำแผนการระบบรางของประเทศไทย ในการจัดทำรถไฟฟ้า 10 เส้นทาง ภายใน 10 ปี** ซึ่งจะเพิ่มจำนวนผู้เดินทางจาก 1 ล้านคน เป็น 3 ล้านคน ซึ่งจะเป็นการส่งเสริมการมีกิจกรรมทางกายด้วยการเดินทาง รวมถึงการพัฒนามาตรการลดค่าเดินทางจากรถไฟฟ้า ทั้งนี้ ได้ร่วมดำเนินการกับ คณะอนุกรรมการพัฒนานโยบายการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573 ในการพัฒนานโยบายการส่งเสริมกิจกรรมทางกายร่วมกัน * **สถาบันการเดินและการจักรยานไทย ได้พัฒนาการเดินและปั่นจักรยานในชีวิตประจำวัน กับภาคีเครือข่ายในพื้นที่ มากกว่า 30 พื้นที่ทั่วประเทศ** เพื่อเป็นต้นแบบพัฒนาการเดินและปั่นจักรยานในชีวิตประจำวันของประเทศและขยายผลไปพื้นที่อื่นต่อไป |
| 3.2 | จัดให้มีและจัดการพื้นที่ในการครอบครองของแต่ละองค์กรให้มีพื้นที่และสภาพแวดล้อมที่เอื้อและกระตุ้นต่อการมีกิจกรรมทางกายของคนทุกกลุ่มวัยในชุมชน | * **สำนักคณะกรรมการสุขภาพแห่งชาติ (สช.) ได้จัดประชุมกลุ่มมติร่วมกันผ่านกลไกหลักที่เกี่ยวข้องกับองค์กรปกครองส่วนท้องถิ่น** เพื่อให้มีพื้นที่และสภาพแวดล้อมที่เอื้อและกระตุ้นต่อการมีกิจกรรมทางกายของคนทุกกลุ่มวัยในชุมชนเมื่อวันที่ 3 กรกฎาคม 2562 ณ อาคารสุขภาพแห่งชาติ |
| **มติข้อ 4. ขอให้กระทรวงการพัฒนาสังคมและความมั่นคงของมนุษย์ กรมกิจการเด็กและเยาวชน กรมกิจการสตรีและสถาบันครอบครัว ร่วมกับองค์กรปกครองส่วนท้องถิ่น องค์กรปกครองส่วนท้องถิ่นรูปแบบพิเศษและหน่วยงานอื่นที่เกี่ยวข้อง มีนโยบาย แผนงานและโครงการ เพื่อส่งเสริมให้สถาบันครอบครัวมีกิจกรรมทางกายร่วมกันเพิ่มมากขึ้น** | | |
|  | มีนโยบาย แผนงานและโครงการ เพื่อส่งเสริมให้สถาบันครอบครัวมีกิจกรรมทางกายร่วมกันเพิ่มมากขึ้น | * **กรมกิจการสตรีและครอบครัว** **มีนโยบายยุทธศาสตร์ ปี 2560-2564 ทิศทางในการพัฒนาสถาบันครอบครัวโดยแทรกกิจกรรมทางกายเข้าไป โดยมีกลไกคือศูนย์พัฒนาครอบครัวในพื้นที่ โดยมีเรื่องกิจกรรมทางกายในครอบครัว** ให้มีบทบาทร่วมกัน เน้นการสร้างสัมพันธภาพในครอบครัว ปัจจุบันมีพื้นที่ดำเนินการจำนวน 1,000 แห่งทั่วประเทศ |
| **มติข้อ 5. ขอให้กระทรวงศึกษาธิการ กระทรวงมหาดไทย กรุงเทพมหานครและหน่วยงานอื่นที่มีการจัดการศึกษา มีนโยบายและสนับสนุนงบประมาณให้สถานศึกษาทุกระดับ ทั้งที่เป็นสถานศึกษาของรัฐและเอกชน จัดให้มีหลักสูตร กิจกรรมและสร้างเสริมสภาพแวดล้อมและการดูแลความปลอดภัยที่เอื้อให้เกิดการมีกิจกรรมทางกายของบุคลากร นักเรียน นักศึกษาและชุมชน** | | |
|  | มีนโยบายและสนับสนุนงบประมาณให้สถานศึกษาทุกระดับ ทั้งที่เป็นสถานศึกษาของรัฐและเอกชน จัดให้มีหลักสูตร  สร้างเสริมสภาพแวดล้อมและการดูแลความปลอดภัยที่เอื้อให้เกิดการมีกิจกรรมทางกายของบุคลากร นักเรียน นักศึกษาและชุมชน | **1) มีการขับเคลื่อนระดับนโยบาย**   * **กระทรวงสาธารณสุขโดยกรมอนามัย ขับเคลื่อนนโยบาย Active children และ fact sheet active children** โดยประชุมคณะอนุกรรมการพัฒนานโยบายการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573 เพื่อพัฒนานโยบายการส่งเสริมกิจกรรมทางกาย ร่วมกับภาคีที่เกี่ยวข้อง โดยหนึ่งในสามนโยบายที่จะนำเสนอคณะกรรมการบริหารการส่งเสริมกิจกรรมทางกาย และคณะกรรมการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573 ได้แก่ นโยบาย Active children โดยได้จัดทำหนังสือสรุปนโยบาย และ fact sheet active children ตาม link http://dopah.anamai.moph.go.th/?p=2745และhttp://dopah.anamai.moph.go.th/?p=2723   **2) การสนับสนุนงบประมาณให้สถานศึกษามีกิจกรรมทางกายของนักเรียน**   * **สำนักงานกองทุนสนับสนุนการสร้างเสริมสุขภาพ (สสส.) เครือข่ายคณะทำงานโครงการส่งเสริมนวัตกรรมการออกกำลังกายและกีฬาเพื่อสุขภาพ และสถาบันนโยบายสาธารณะ มหาวิทยาลัยสงขลานครินทร์ (สนส.ม.อ.)** ได้ดำเนินพัฒนาโครงการส่งเสริมกิจกรรมทางกาย Active Play ในกลุ่มวัยเด็กทุกภูมิภาคในช่วงปี 2562มีทั้งหมด 7 ภูมิภาค และทีมงานวิชาการ ได้แก่ มหาวิทยาลัยบูรพา มหาวิทยาลัยขอนแก่น จังหวัดนครศรีธรรมราช สถาบันการพลศึกษา วิทยาเขตอ่างทอง สถาบันพลศึกษา วิทยาเขตสมุทรสาคร จุฬาลงกรณ์มหาวิทยาลัย มหาวิทยาลัยนเรศวร มีจำนวนโครงการเข้าร่วมพัฒนาโครงการจำนวน 308 โครงการ โดยได้ตัวชี้วัดจากกระบวนการแลกเปลี่ยนเรียนรู้ ดังนี้ 1. คุณครูมีความรู้ความเข้าใจเรื่องกิจกรรมทางกาย ซึ่งสามารถความรู้ความเข้าใจเรื่องการส่งเสริมกิจกรรมทางกายไปสู่การขยายผลในโรงเรียนต่อไป 2. คุณครูมีความรู้ความเข้าใจหลักการการเขียนโครงการ และมีทักษะการใช้ระบบออนไลน์ในการพัฒนาข้อเสนอโครงการ ซึ่งระบบเป็นเครื่องมือที่ช่วยสนับสนุนให้การเขียนโครงการมีคุณภาพ |
| **มติข้อ 6. ขอให้กระทรวงแรงงาน โดยกรมสวัสดิการและคุ้มครองแรงงาน กระทรวงอุตสาหกรรม และภาคธุรกิจเอกชน กำหนดให้มีนโยบายส่งเสริมสนับสนุนให้สถานประกอบการ จัดกิจกรรมและสภาพแวดล้อมที่เอื้อให้เกิดการมีกิจกรรมทางกาย นำไปสู่การปฏิบัติอย่างแท้จริง พร้อมทั้งส่งเสริมบุคลากรในองค์กร ให้มีกิจกรรมทางกายอย่างต่อเนื่องและสม่ำเสมอ** | | |
|  | กำหนดให้มีนโยบายส่งเสริมสนับสนุนให้สถานประกอบการ จัดกิจกรรมและสภาพแวดล้อมที่เอื้อให้เกิดการมีกิจกรรมทางกาย นำไปสู่การปฏิบัติอย่างแท้จริง พร้อมทั้งส่งเสริมบุคลากรในองค์กร ให้มีกิจกรรมทางกายอย่างต่อเนื่องและสม่ำเสมอ | **1. การขับเคลื่อนระดับนโยบาย**   * **กระทรวงสาธารณสุขโดยกรมอนามัย ขับเคลื่อนนโยบาย National step challenge** โดยจัดประชุมคณะอนุกรรมการพัฒนานโยบายการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573 เพื่อพัฒนานโยบายการส่งเสริมกิจกรรมทางกาย ร่วมกับภาคีที่เกี่ยวข้อง โดยหนึ่งในสามนโยบายที่จะนำเสนอคณะกรรมการบริหารการส่งเสริมกิจกรรมทางกาย และคณะกรรมการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573 ได้แก่ นโยบาย National step challengeรายละเอียดตามหนังสือสรุปนโยบาย และ fact sheet ตาม link http://dopah.anamai.moph.go.th/?p=2745 และhttp://dopah.anamai.moph.go.th/?p=2723 ซึ่งได้ผลักดันเป็นนโยบายสำคัญของรัฐมนตรีช่วยว่าการกระทรวงสาธารณสุข ดร. สาธิต ปิตุเตชะในชื่อ โครงการท้าไทย ก้าวไกลทันโรค และ 10 ล้านครอบครัวไทย ออกกำลังกายเพื่อสุขภาพ * **สภาอุตสาหกรรมแห่งประเทศไทย และสถาบันวิสาหกิจขนาดกลางและขนาดย่อมอุตสาหกรรมการผลิตร่วมกับภาครัฐและเอกชน ขับเคลื่อนนโยบาย Sport Economy** เพื่อสร้างสังคมสุขภาพแข็งแรงและส่งเสริมธุรกิจที่เกี่ยวข้องกับ active lifestyle ในสถานประกอบการต่างๆ * **สำนักคณะกรรมการสุขภาพแห่งชาติ (สช.)** **มีการติดตามสุขภาพของพนักงาน, กฎหมายกำหนดให้สถานประกอบการต้องมีการส่งเสริมกิจกรรมทางกาย** การขับเคลื่อนกับกระทรวงแรงงาน ในสถานประกอบการกลุ่มประชุมผู้บริหาร ตรวจทดสอบ กฎหมายทำให้สถานประกอบมีนโยบายที่เกี่ยวข้องกับกิจกรรมทางกาย จัดโปรแกรมรณรงค์ สร้างสังคมจักรยาน ค่านิยมสร้างค่านิยม   **2) การสนับสนุนให้สถานที่ทำงานจัดกิจกรรมและสภาพแวดล้อมที่เอื้อต่อการมีกิจกรรมทางกาย**   * **สำนักงานกองทุนสนับสนุนการสร้างเสริมสุขภาพ (สสส.) ร่วมกับสถาบันนโยบายสาธารณะ มหาวิทยาลัยสงขลานครินทร์ (สนส.ม.อ.) ได้พัฒนาพื้นที่ต้นแบบด้านกิจกรรมทางกาย เพื่อส่งเสริมสุขภาพของพนักงานการไฟฟ้า สำนักงานการไฟฟ้า ส่วนภูมิภาค จังหวัดเชียงใหม่** ได้ทำการศึกษาวิจัยและขับเคลื่อนกิจกรรมทางกาย ดังนี้ 1) ทบทวนเอกสารและวิเคราะห์สถานการณ์ร่วมกับเจ้าหน้าที่ในองค์กร พยาบาลในหน่วยงาน และหัวหน้าหน่วยงาน 2) พัฒนาโปรแกรมส่งเสริมสุขภาพของพนักงานการไฟฟ้า 3) ส่งเสริมการใช้โปรแกรมการส่งเสริมสุขภาพของพนักงานการไฟฟ้าส่วนภูมิภาค 4) ดำเนินการวิจัยเชิงคุณภาพ (Qualitative study) โดยทำการสนทนากลุ่ม (Focus Group) 5) สร้างเครือข่ายการขับเคลื่อนโปรแกรมการส่งเสริมสุขภาพฯ 7) ขับเคลื่อนสู่นโยบายระดับองค์กร โดยองค์กรการไฟฟ้าทั้ง 2 พื้นที่ฯ โดยใช้เครื่องมือของสมัชชาสุขภาพในการขับเคลื่อนนโยบาย |
| **มติข้อ 7. ขอให้กระทรวงมหาดไทย โดยกรมส่งเสริมการปกครองท้องถิ่น องค์กรปกครองส่วนท้องถิ่นองค์กรปกครองส่วนท้องถิ่นรูปแบบพิเศษ สนับสนุนงบประมาณ และให้กองทุนหลักประกันสุขภาพในระดับท้องถิ่นหรือพื้นที่ มีแผนงานและโครงการที่เกี่ยวข้องกับการมีกิจกรรมทางกายของคนทุกกลุ่มวัยในชุมชนโดยสอดคล้องกับแนวคิดนโยบายเรื่องแผนเดียว (One Plan) ของกระทรวงมหาดไทย** | | |
|  | ให้กองทุนหลักประกันสุขภาพในระดับท้องถิ่นหรือพื้นที่ มีแผนงานและโครงการที่เกี่ยวข้องกับการมีกิจกรรมทางกายของคนทุกกลุ่มวัยในชุมชนโดยสอดคล้องกับแนวคิดนโยบายเรื่องแผนเดียว (One Plan) ของกระทรวงมหาดไทย | * **กระทรวงสาธารณสุข ร่วมกับ สำนักงานกองทุนสนับสนุนการสร้างเสริมสุขภาพ (สสส.) สำนักงานหลักประกันสุขภาพแห่งชาติ (สปสช.) สถาบันนโยบายสาธารณะ มหาวิทยาลัยสงขลานครินทร์ (สนส.ม.อ.) ได้พัฒนาแผนและโครงการส่งเสริมกิจกรรมทางกาย ในกองทุนหลักประกันสุขภาพในระดับท้องถิ่นหรือพื้นที่ 12 เขตทั่วประเทศ** ผลดังนี้   **1) ได้สร้างกลไกคณะทำงาน (พี่เลี้ยงกองทุน) 12 เขต ทั่วประเทศ** เพื่อไปทำแผนกองทุนเรื่องกิจกรรมทางกาย และพัฒนาโครงการกิจกรรมทางกาย 2) ได้วางแผนการทำงานของคณะทำงาน (พี่เลี้ยงกองทุน) ดังนี้ 1) ได้แผนปฏิบัติในพื้นที่ และการประสานการทำงานกับกองทุนตำบล  **2) พี่เลี้ยงลงพื้นที่พัฒนาศักยภาพคณะกรรมการกองทุน ผู้รับผิดชอบกองทุน และผู้เสนอขอโครงการ** โดยการพัฒนาศักยภาพนั้น พัฒนาในเรื่องความรู้ความเข้าใจเรื่องการส่งเสริมกิจกรรมทางกาย ทักษะการใช้เครื่องมือเว็บไซต์ https://localfund.happynetwork.org/ การจัดทำแผนกิจกรรมทางกายที่มีคุณภาพ การพัฒนาข้อเสนอโครงการที่มีคุณภาพ  **3) พี่เลี้ยงหนุนเสริม ติดตาม สนับสนุน**ให้กองทุนตำบลดำเนินการแผนกิจกรรมทางกายและโครงการกิจกรรมทางกาย  **4) ได้แผนและโครงการส่งเสริมกิจกรรมทางกายในกองทุนหลักประกันสุขภาพในระดับท้องถิ่นหรือพื้นที่** มีจำนวนแผนงาน 2,888 แผนงาน พัฒนาโครงการจำนวน 4,611 โครงการ และโครงการติดตามจำนวน 7,569 โครงการ (ข้อมูล ณ วันที่ 21 กุมภาพันธ์ 2566 https://localfund.happynetwork.org/project/planning )  **5) เกิดกองทุนสุขภาพตำบลฯศูนย์เรียนรู้การส่งเสริมกิจกรรมทางกาย จำนวน 120 แห่ง** โดยครอบคลุม 11 จังหวัด 33 อำเภอ ได้แก่ 1) พะเยา (เมืองพะเยา) 2) แพร่ (ร้องกวาง และสูงเม่น) 3) นนทบุรี (บางใหญ่) 4) อุบลราชธานี (เขื่องใน) 5) ศรีสะเกษ (กันทรลักษ์) 6) ยโสธร (คำเขื่อนแก้ว) 7) สงขลา (จะนะ นาทวี เทพา บางกล่ำ หาดใหญ่ ควนเนียง สทิงพระ) 8) สตูล (เมืองสตูล ควนกาหลง ละงู) 9) พัทลุง (เมืองพัทลุง ศรีนครินทร์ กงหรา ควนขนุน เขาชัยสน บางแก้ว ปากพะยูน ป่าบอน) 10) ปัตตานี (ปัตตานี หนองจิก ยะหริ่ง) 11) ยะลา (บันนังสตา เมืองยะลา กรงปินัง รามัน เบตง) |
| **มติข้อ 8. ขอให้สถาบันวิจัยระบบสาธารณสุข (สวรส.) เป็นหน่วยงานหลัก ร่วมกับหน่วยงานวิชาการอื่นๆ ศึกษาความเป็นไปได้ในการใช้มาตรการทางภาษีและมาตรการทางการเงิน รวมถึงองค์ความรู้อื่น ๆ ที่เกี่ยวข้องกับการส่งเสริมให้มีกิจกรรมทางกายเพิ่มขึ้น เพื่อเสนอต่อกระทรวงการคลังและหน่วยงานที่เกี่ยวข้องนำไปพิจารณาดำเนินการ โดยมุ่งเน้นให้เกิดประสิทธิภาพและประสิทธิผลสูงสุด** | | |
|  | ศึกษาความเป็นไปได้ในการใช้มาตรการทางภาษีและมาตรการทางการเงิน รวมถึงองค์ความรู้อื่น ๆ ที่เกี่ยวข้องกับการส่งเสริมให้มีกิจกรรมทางกายเพิ่มขึ้น เพื่อเสนอต่อกระทรวงการคลังและหน่วยงานที่เกี่ยวข้องนำไปพิจารณาดำเนินการ โดยมุ่งเน้นให้เกิดประสิทธิภาพและประสิทธิผลสูงสุด | * **กระทรวงสาธารณสุขโดยกรมอนามัย ได้ประสานคณะอนุกรรมการพัฒนานโยบายการส่งเสริมกิจกรรมทางกาย เพื่อศึกษานโยบายมาตรการทางภาษีเพื่อการส่งเสริมกิจกรรมทางกาย** โดยการจัดประชุมคณะอนุกรรมการพัฒนานโยบายการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573 เพื่อพัฒนานโยบายการส่งเสริมกิจกรรมทางกาย ร่วมกับภาคีที่เกี่ยวข้อง โดยหนึ่งในสามนโยบายที่จะนำเสนอคณะกรรมการบริหารการส่งเสริมกิจกรรมทางกาย และคณะกรรมการส่งเสริมกิจกรรมทางกาย ตามแผนการส่งเสริมกิจกรรมทางกาย พ.ศ.2561-2573 ได้แก่ นโยบายมาตรการทางภาษีเพื่อการส่งเสริมกิจกรรมทางกาย รายละเอียดตามหนังสือสรุปนโยบาย และ fact sheet ตาม link http://dopah.anamai.moph.go.th/?p=2745 และhttp://dopah.anamai.moph.go.th/?p=2723 * สำนักงานกองทุนสนับสนุนการสร้างเสริมสุขภาพ (สสส.) และ สถาบันนโยบายสาธารณะ มหาวิทยาลัยสงขลานครินทร์ (สนส.ม.อ.)พัฒนางานวิจัยเกณฑ์ประเมินคัดเลือกโครงการส่งเสริมกิจกรรมทางกาย PA |
| **มติข้อ 9. ขอให้สำนักนายกรัฐมนตรีโดยกรมประชาสัมพันธ์ คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) องค์กรสื่อสารมวลชน และเครือข่ายสื่อชุมชนเป็นแกนหลักร่วมกับเครือข่ายสื่ออื่นๆ ในการสื่อสารประชาสัมพันธ์เพื่อการเพิ่มกิจกรรมทางกายและลดพฤติกรรมเนือยนิ่งของคนทุกกลุ่มวัย** | | |
|  | การสื่อสารประชาสัมพันธ์เพื่อการเพิ่มกิจกรรมทางกายและลดพฤติกรรมเนือยนิ่งของคนทุกกลุ่มวัย | * **สำนักงานกองทุนสนับสนุนการสร้างเสริมสุขภาพ (สสส.)** ดำเนินการสื่อสารประชาสัมพันธ์เพื่อการเพิ่มกิจกรรมทางกายและลดพฤติกรรมเนือยนิ่งของคนทุกกลุ่มวัย ผ่านทางสื่อโทรทัศน์ และสื่อออนไลน์ * **สื่อสังคมออนไลน์** ทุกคนเป็นนักสื่อสารได้ด้วยตนเอง เช่น การวิ่ง เมื่อก่อนมีไม่ถึงล้านคน ปัจจุบันเกิดกระแสสื่อสังคม เกิดนักวิ่งมากกว่า 1.5 ล้านคน ซึ่งเป็นกระแสต่อเนื่องในเรื่องการวิ่งในขณะนี้ * **เครือข่ายสื่อสารสาธารณะภาคใต้** จำนวน 60 คน มีความรู้ความเข้าใจเรื่องการส่งเสริมกิจกรรมทางกาย สามารถนำไปถ่ายทอดต่อให้กับภาคีเครือข่ายสุขภาพได้ และได้สื่อวิดีทัศน์ส่งเสริมกิจกรรมทางกายในพื้นที่กองทุนสุขภาพตำบล จำนวน 5 ชุด ได้แก่ 1) กิจกรรมขยับกายบ้านนาท่อม 2) นาท่อมปั่นจักรยานสร้างสุข PA 3) ชุมชนตัวอย่างกิจกรรมทางกายอำเภอจะนะ จังหวัดสงขลา 4) กิจกรรมทางกาย (PA) อำเภอจะนะ จังหวัดสงขลา 5) กิจกรรมทางกาย (PA) ในพื้นที่ตำบลหนองจิก จังหวัดปัตตานี |